REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/68-25

30. maj 2025. godine

B e o g r a d

ZAPISNIK

26. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 30. MAJA 2025. GODINE

Sednica je počela u 14,00 časova.

Sednicom je predsedavao Veroljub Arsić, predsednik Odbora.

Sednici su prisustvovali članovi Odbora: Ana Beloica Martać, Nikola Radosavljević, Tijana Davidovac, Nenad Krstić, Dušan Bajatović, Ilo Mihajlovski, Branko Pavlović, Dušan Nikezić, Peđa Mitrović i Miroslav Aleksić.

Sednici su prisustvovali zamenici članova Odbora: Jasmina Palurović, Katarina Stojanović (zamenik Svetlane Milijić), Jožef Tobiaš (zamenik Akoša Ujheljia) i Nenad Filipović (zamenik Vojislava Vujića).

Sednici nisu prisustvovali članovi Odbora: Nenad Mitrović i Vladimir Jelić, niti njihovi zamenici.

Na poziv predsednika, sednici su prisustvovali predstavnici Ministarstva finansija: Ana Tripović, državni sekretar, Olivera Zdravković, načelnik Odeljenja za bankarstvo i Sanja Stojadinović, šef Odseka za koordinaciju aktivnosti međunarodne saradnje.

Na predlog predsednika, Odbor je većinom glasova (12 glasova za, dva uzdržana) odlučio da se dnevni red dopuni sa tačkom 6. dnevnog reda**, koja glasi:** „Razmatranje Predloga zakona o potvrđivanju Aneksa 1 Sporazuma između Vlade Republike Srbije i Vlade Republike Francuske o aktivnostima Francuske agencije za razvoj i institucije PROPARCO u Srbiji, koji je podnela Vlada (broj 011-864/25 od 8. maja 2025. godine).“

Na predlog predsednika, Odbor je većinom glasova (11 glasova za, jedan protiv, jedan uzdržan, jedan nije glasao) utvrdio sledeći dnevni red u celini:

D n e v n i r e d:

1. Razmatranje Predloga zakona o izmenama i dopunama Zakona o utvrđivanju garantne šeme i subvencionisanju dela kamate kao mera podrške mladima u kupovini prve stambene nepokretnosti, koji je podnela Vlada (broj 011-923/25 od 16. maja 2025. godine), u načelu;

2. Razmatranje Predloga zakona o davanju garancije Republike Srbije u korist OTP banke Srbija akcionarsko društvo Novi Sad, Banke Poštanska štedionica, akcionarsko društvo, Beograd i Banca Intesa ad Beograd po osnovu zaduženja Elektrodistribucije Srbije d.o.o. Beograd, u vezi sa projektom unapređenje distributivne mreže, koji je podnela Vlada (broj 011-932/25 od 16. maja 2025. godine), u načelu;

3. Razmatranje Predloga zakona o zaduživanju Republike Srbije kod NLB KOMERCIJALNA BANKA AD BEOGRAD za potrebe finansiranja Projekta izgradnje auto-puta, deonica Beograd-Zrenjanin-Novi Sad, koji je podnela Vlada (broj 011-933/25 od 16. maja 2025. godine), u načelu;

4. Razmatranje Predloga zakona o potvrđivanju Sporazuma o zajmu (Drugi zajam za razvojnu politiku zelenog rasta u Republici Srbiji) između Republike Srbije i Međunarodne banke za obnovu i razvoj, koji je podnela Vlada (broj 011-917/25 od 15. maja 2025. godine);

5. Razmatranje Predloga zakona o potvrđivanju Ugovora o kreditnom aranžmanu kupca, između Republike Srbije koju zastupa Vlada Republike Srbije postupajući preko Ministarstva finansija, delujući u svojstvu Zajmoprimca aranžiran od strane Bred Banque Populaire, Credit Agricole Corporate and Investment Bank, Credit Industriel et Commercial, Credit Lyonnais, Natixis i Societe Generale, delujući u svojstvu Ovlašćenih vodećih aranžera sa Natixis, delujući u svojstvu Banke za globalnu koordinaciju, strukturiranje i dokumentaciju i Natixis, delujući u svojstvu ESA Agenta i Finansijskih institucija navedenih u Delu I Priloga 1, delujući u svojstvu Prvobitnih zajmodavaca, koji je podnela Vlada (broj 011-928/25 od 16. maja 2025. godine);

6.Razmatranje Predloga zakona o potvrđivanju Aneksa 1 Sporazuma između Vlade Republike Srbije i Vlade Republike Francuske o aktivnostima Francuske agencije za razvoj i institucije PROPARCO u Srbiji, koji je podnela Vlada (broj 011-864/25 od 8. maja 2025. godine).

Na predlog predsednika, Odbor je većinom glasova (12 glasova za, dva protiv) prihvatio predlog da se obavi zajednički načelni i jedinstveni pretres o tačkama 1. do 6. dnevnog reda, u skladu sa članom 157. stav 2. Poslovnika Narodne skupštine, s tim da će se Odbor izjašnjavati o svakoj tački pojedinačno.

Pre prelaska na rad po utvrđenom dnevnom redu Odbor je, većinom glasova (12 glasova za, 2 uzdržana), usvojio zapisnik sa 25. sednice Odbora, bez primedbi.

\* \* \*

ZAJEDNIČKI NAČELNI I JEDINSTVENI PRETRES O TAČKAMA 1. DO 6. DNEVNOG REDA

Olivera Zdravković, načelnik Odeljenja za bankarstvo, u Ministarstvu finansija, obrazložila je Predlog zakona o izmenama i dopunama Zakona o utvrđivanju garantne šeme i subvencionisanju dela kamate kao mera podrške mladima u kupovini prve stambene nepokretnosti. Olivera Zdravković istakla je da se predloženim izmenama i dopunama zakona unapređuje pravna regulativa čime se omogućava nastavak efikasnog sprovođenja preduzetih mera podrške mladima u kupovini prve stambene nepokretnosti, na način da se garantna šema poboljša i bude dostupna što većem broju mladih kao i da se dodatno smanje troškovi za korisnike kredita.

Ana Tripović, državni sekretar u Ministarstvu finansija, obrazložila je predloge zakona iz tač. 2. do 5. dnevnog reda.

Obrazlažući Predlog zakona o davanju garancije Republike Srbije u korist OTP banke Srbija akcionarsko društvo Novi Sad, Banke Poštanska štedionica, akcionarsko društvo, Beograd i Banca Intesa ad Beograd po osnovu zaduženja Elektrodistribucije Srbije d.o.o. Beograd, u vezi sa projektom unapređenje distributivne mreže, državni sekretar navela je da je povlačenje sredstava u iznosu od 52,5 miliona evra za unapređenje distributivne mreže uslovljeno stupanjem na snagu ovog predloga zakona. Unapređenje distributivne mreže podrazumeva zamenu drvenih stubova na postojećim mrežama niskog napona betonskim stubovima, zamenu neizolovanog provodnika samonosećim kablovskim snopom i prilagođavanje kućnih priključaka.

Predlogom zakona o zaduživanju Republike Srbije kod NLB KOMERCIJALNA BANKA AD BEOGRAD za potrebe finansiranja Projekta izgradnje auto-puta, deonica Beograd-Zrenjanin-Novi Sad, predviđen je zajam u iznosu od 35 mlrd dinara za finansiranje dela projekta izgradnje auto-puta Beograd-Zrenjanin-Novi Sad a odnosi se na Deonicu 1 Beograd-Zrenjanin.

Predlog zakona o potvrđivanju Sporazuma o zajmu (Drugi zajam za razvojnu politiku zelenog rasta u Republici Srbiji) između Republike Srbije i Međunarodne banke za obnovu i razvoj, predviđa zaduživanje kod Međunarodne banke za obnovu i razvoj u iznosu od 160 mil. USD-a odnosi se na Drugi programski kredit za razvojnu politiku u okviru zelene tranzicije Srbije.

U nastavku izlaganja, Ana Tripović obrazložila je Predlog zakona o potvrđivanju Ugovora o kreditnom aranžmanu kupca, između Republike Srbije koju zastupa Vlada Republike Srbije postupajući preko Ministarstva finansija, delujući u svojstvu Zajmoprimca aranžiran od strane Bred Banque Populaire, Credit Agricole Corporate and Investment Bank, Credit Industriel et Commercial, Credit Lyonnais, Natixis i Societe Generale, delujući u svojstvu Ovlašćenih vodećih aranžera sa Natixis, delujući u svojstvu Banke za globalnu koordinaciju, strukturiranje i dokumentaciju i Natixis, delujući u svojstvu ESA Agenta i Finansijskih institucija navedenih u Delu I Priloga 1, delujući u svojstvu Prvobitnih zajmodavaca. Predlog zakona predviđa zaduživanje u iznosu od 1,92 milona evra kod sindikata od šest francuskih banaka za nabavku 12 Rafal aviona i njihovih povezanih proizvoda i usluga.

Sanja Stojadinović, šef Odseka za koordinaciju aktivnosti međunarodne saradnje, obrazložila je Predlog zakona o potvrđivanju Aneksa 1 Sporazuma između Vlade Republike Srbije i Vlade Republike Francuske o aktivnostima Francuske agencije za razvoj i institucije PROPARCO u Srbiji istakavši da, Predlog zakona predviđa dopunu inicijalnog sporazuma koji je potpisan između Vlade Republike Srbije i Vlade Republike Francuske o aktivnostima Francuske agencije za razvoj iz 2019.godine a kojim se uređuju uslovi za osnivanje predstavništva grupe AFD u Srbiji.

U diskusiji su učestvovali Dušan Nikezić, Nenad Krstić, Branko Pavlović, Miroslav Aleksić, Veroljub Arsić, Peđa Mitrović i Nikola Radosavljević, čija su izlaganja tonski snimana.

\* \* \*

Odbor je, zatim, prešao na odlučivanje o Prvoj do Šeste tačke dnevnog reda.

**Prva tačka dnevnog reda**

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je većinom glasova (12 glasova za, troje nije glasalo) odlučio da podnese

|  |
| --- |
| I Z V E Š T A J  Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o utvrđivanju garantne šeme i subvencionisanju dela kamate kao mera podrške mladima u kupovini prve stambene nepokretnosti, koji je podnela Vlada, u načelu. |
|  |

Za izvestioca Odbora na sednici Narodne skupštine određen je Veroljub Arsić, predsednik Odbora.

**Druga tačka dnevnog reda**

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je većinom glasova (12 glasova za, tri protiv) odlučio da podnese

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o davanju garancije Republike Srbije u korist OTP banke Srbija akcionarsko društvo Novi Sad, Banke Poštanska štedionica, akcionarsko društvo, Beograd i Banca Intesa ad Beograd po osnovu zaduženja Elektrodistribucije Srbije d.o.o. Beograd, u vezi sa projektom unapređenje distributivne mreže, u načelu.

Za izvestioca Odbora na sednici Narodne skupštine određen je Veroljub Arsić, predsednik Odbora.

**Treća tačka dnevnog reda**

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je većinom glasova (11 glasova za, četiri protiv) odlučio da podnese

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o zaduživanju Republike Srbije kod NLB KOMERCIJALNA BANKA AD BEOGRAD za potrebe finansiranja Projekta izgradnje auto – puta, deonica Beograd – Zrenjanin – Novi Sad, u načelu.

Za izvestioca Odbora na sednici Narodne skupštine određen je Veroljub Arsić, predsednik Odbora.

**Četvrta tačka dnevnog reda**

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je većinom glasova (11 glasova za, tri protiv, jedan uzdržan) odlučio da podnese

|  |
| --- |
| I Z V E Š T A J  Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma o zajmu (Drugi zajam za razvojnu politiku zelenog rasta u Republici Srbiji) između Republike Srbije i Međunarodne banke za obnovu i razvoj, koji je podnela Vlada. |
|  |

Za izvestioca Odbora na sednici Narodne skupštine određen je Veroljub Arsić, predsednik Odbora.

**Peta tačka dnevnog reda**

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je većinom glasova (11 glasova za, četiri protiv) odlučio da podnese

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Ugovora o kreditnom aranžmanu kupca, između Republike Srbije koju zastupa Vlada Republike Srbije postupajući preko Ministarstva finansija, delujući u svojstvu Zajmoprimca aranžiran od strane Bred Banque Populaire, Credit Agricole Corporate and Investment Bank, Credit Industriel et Commercial, Credit Lyonnais, Natixis i Societe Generale, delujući u svojstvu Ovlašćenih vodećih aranžera sa Natixis, delujući u svojstvu Banke za globalnu koordinaciju, strukturiranje i dokumentaciju i Natixis, delujući u svojstvu ESA Agenta i Finansijskih institucija navedenih u Delu I Priloga 1, delujući u svojstvu Prvobitnih zajmodavaca, koji je podnela Vlada.

Za izvestioca Odbora na sednici Narodne skupštine određen je Veroljub Arsić, predsednik Odbora.

**Šesta tačka dnevnog reda**

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je većinom glasova (11 glasova za, četiri protiv) odlučio da podnese

|  |
| --- |
| I Z V E Š T A J  Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Aneksa 1 Sporazuma između Vlade Republike Srbije i Vlade Republike Francuske o aktivnostima Francuske agencije za razvoj i institucije PROPARCO u Srbiji, koji je podnela Vlada. |
|  |

Za izvestioca Odbora na sednici Narodne skupštine određen je Veroljub Arsić, predsednik Odbora.

Sednica je završena u 15,40 časova.

Sednica je tonski snimana.

|  |
| --- |
|  |

SEKRETAR PREDSEDNIK

Tijana Ignjatović Veroljub Arsić